FI Euroopan unionin virallinen lehti L 143/1

ETA:n SEKAKOMITEAN PÄÄTÖS

N:o 17/2010,

annettu 1 päivänä maaliskuuta 2010,

ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,

sekä katsoo seuraavaa:

(1) Sopimuksen liite I muutettiin 29 päivänä tammikuuta 2010 annetulla ETA:n sekakomitean päätöksellä N:o 1/2010 (1).

(2) Sopimuksen liite II muutettiin 29 päivänä tammikuuta 2010 annetulla ETA:n sekakomitean päätöksellä N:o 4/2010 (2).

(3) Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä sekä asetusten (EY) N:o 853/2004 ja (EY) N:o 854/2004 muuttamisesta annetun asetuksen (EY) N:o 2076/2005 muuttamisesta 27 päivänä huhtikuuta 2007 annettu komission asetus (EY) N:o 479/2007 (3) olisi otettava osaksi sopimusta.

(4) Eläinperäisiä elintarvikkeita koskevista erityisistä hygieniasäännöistä annetun Euroopan parlamentin ja neuvoston asetuksen (EY) N:o 853/2004 liitteen III muuttamisesta 24 päivänä lokakuuta 2007 annettu komission asetus (EY) N:o 1243/2007 (4) olisi otettava osaksi sopimusta.

(5) Asetuksen (EY) N:o 2074/2005 muuttamisesta ihmisravinnoksi tarkoitettuja tiettyjä eläinperäisiä tuotteita koskevien täytäntöönpanotoimenpiteiden osalta ja virallisia lihan tarkastuksia koskevien erityissääntöjen vahvistamisesta 24 päivänä lokakuuta 2007 annettu komission asetus (EY) N:o 1244/2007 (5) olisi otettava osaksi sopimusta.

(6) Asetuksen (EY) N:o 2075/2005 liitteen I muuttamisesta nestemäisen pepsiinin käytön osalta trikiinin osoittamiseksi lihassa 24 päivänä lokakuuta 2007 annettu komission asetus (EY) N:o 1245/2007 (6) olisi otettava osaksi sopimusta.

(7) Asetuksen (EY) N:o 2076/2005 muuttamisesta siltä osin kuin on kyse ihmisravinnoksi tarkoitettua kalaöljyä tuoville elintarvikealan toimijoille myönnetystä siirtymäkauden pidennyksestä 24 päivänä lokakuuta 2007 annettu komission asetus (EY) N:o 1246/2007 (7) olisi otettava osaksi sopimusta.

(8) Elintarvikkeiden mikrobiologisista vaatimuksista annetun asetuksen (EY) N:o 2073/2005 muuttamisesta 5 päivänä joulukuuta 2007 annettu komission asetus (EY) N:o 1441/2007 (8) olisi otettava osaksi sopimusta.

(9) Tätä päätöstä sovelletaan liitteessä I olevan I luvun osalta Islantiin liitteessä I olevan I luvun johdanto-osan 2 kohdassa määritettyä siirtymäkautta noudattaen niiden alueiden osalta, jotka eivät koskeneet Islantia ennen kyseisen luvun muuttamista 26 päivänä lokakuuta 2007 tehdyllä ETA:n sekakomitean päätöksellä N:o 133/2007 (9).

(10) Tätä päätöstä ei sovelleta Liechtensteiniin,

ON HYVÄKSYNYT TÄMÄN PÄÄTÖKSEN:

1 artikla

Muutetaan sopimuksen liitteitä I ja II tämän päätöksen liitteen mukaisesti.

2 artikla

Asetusten (EY) N:o 479/2007, (EY) N:o 1243/2007, (EY) N:o 1244/2007, (EY) N:o 1245/2007, (EY) N:o 1246/2007 ja (EY) N:o 1441/2007 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan päivänä, jona 26 päivänä lokakuuta 2007 tehty ETA:n sekakomitean päätös N:o 137/2007 tulee voimaan, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (10). Mikäli kaikkia ilmoituksia ei ole tehty siihen päivään mennessä, päätös tulee voimaan sitä päivää seuraavana päivänä, jona viimeinen ilmoitus on tehty ETA:n sekakomitealle. Tätä päätöstä sovelletaan väliaikaisesti 1 päivästä maaliskuuta 2010 sen voimaantuloon.

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 1 päivänä maaliskuuta 2010. ETA:n sekakomitean puolesta Puheenjohtaja Alan SEATTER

(1) EUVL L 101, 22.4.2010, s. 1.

(2) EUVL L 101, 22.4.2010, s. 10.

(3) EUVL L 111, 28.4.2007, s. 46.

(4) EUVL L 281, 25.10.2007, s. 8.

(5) EUVL L 281, 25.10.2007, s. 12.

(6) EUVL L 281, 25.10.2007, s. 19.

(7) EUVL L 281, 25.10.2007, s. 21.

(8) EUVL L 322, 7.12.2007, s. 12.

(9) EUVL L 100, 10.4.2008, s. 27.

(10) Valtiosäännön asettamista vaatimuksista ei ole ilmoitettu.